MM Stoica a făcut anunțul despre fotbalistul de națională: "Este cel mai bun din România!"
Risto Radunovic este titular incontestabil pe postul de fundaș lateral stânga la FCSB.
Muntenegreanul a anunțat după victoria cu Sepsi OSK (2-1) că vrea să câștige campionatul și să plece.
Recent, MM Stoica a vorbit despre fundașul FCSB-ului.
"Declaraţia lui a fost cumva scoasă din context. El a spus că va încerca să găsească o soluţie. Dacă va găsi o ofertă bună, cu siguranţă va pleca. Dacă nu, noi vom face o propunere pentru prelungirea contractului, care nu se termină în vară, ci în iarnă. Sunt foarte puţini jucători care se mută în iarnă. Lui Andrei Vlad i se termină şi lui contractul în iarna asta.
Eu l-aş ţine şi discuţia asta am demarat-o de multe ori cu Gigi şi la un moment dat am avut o discuţie cu Risto, dar poate a uitat.
Risto a cerut o mărire a contractului aflat în derulare, iar Gigi nu a fost de acord", a spus MM Stoica, pentru Orange Sport.
"Pentru mine este cel mai bun fundaş stânga din România din ultimii ani şi nu vreau să mă gândesc că nu va prelungi, dar există şi posibilitatea ca el să nu prelungească.
Indiferent de ce declaraţie a dat Risto, el este o persoană foarte importantă în vestiar. Toată lumea vrea să plece (n.r. – la mai bine) şi Risto vrea să plece la mai bine. Şi eu aş pleca la Inter, dar nu mă ia nimeni.
Risto se simte apreciat. În momentul în care negociază salariul şi semnează şi se simte…
Eu i-am explicat <<A mărit la Olaru, a mărit la Coman, înseamnă că vrea să ia bani pe ei>>. Nu se poate ca fiecare fotbalist să vină să îţi bată la uşă să vrea mărire de salariu", a mai spus conducătorul de la FCSB, MM Stoica, pentru Orange Sport.